《古剑行赠仇将军北征》
明代·郑善夫

将军手提三尺冰，乃是鬼国之铁，大齿之珍，沧溟水枯淬
不成。
莫邪断发跃冶死，而后龟文漫理流天晶。
霜锋闪烁?鹈凝，万金吴钩拖赭缨。
北斗七宿土花发，青天宝匣回机衡。
魂斩断犀俱细事，此物自是苍龙精。
江翻河亥罔象急，提出白曜摇东溟。
飞芒杀白帝，喉下不可婴。
丰城古狱谁识女，斗牛之墟元气升。
沙塞秋高尘压城，黄龙白狼不肯庭。
山甫无人武安死，战马西向徘徊鸣。
安西都护君好行，此物应世世当平。
丈夫叱咤鞭风霆，国难不赴非俊英。
剑乎！剑乎！吾与汝，同死生。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。